ผมไม่สบายคับ เป็นไข้อ่อนๆ ไอ มีน้ำมูก มีเสมหะ แล้วมีเสียงดังขึ้นมาจากลำคอ ดังวื้ดดดดดด ยาวๆละค่อยๆขึ้นมาจากลำคอถึงปาก มันคืออะไรคับ เกิดจากอะไรคับ
สวัสดีค่ะ อาการมีไข้ ไอ มีเสมหะ มีน้ำมูกไข้หวัดหรือไข้หวัดใหญ่ซึ่งเกิดจากการติดเชื้อไวรัสชนิดต่างๆมักหายได้เองใน 1 สัปดาห์การดูแลตนเองในเบื้องต้น จะเหมือนกัน ได้แก่การดื่มน้ำเปล่ามากๆ พักผ่อนเยอะๆ หลีกเลี่ยงการโดนอากาศเย็น ใส่เสื้อผ้าที่อบอุ่นทานอาหารที่มีประโยชน์โดยเฉพาะผักและผลไม้ งดสูบบุหรี่และดื่มแอลกอฮอล์ และทานยารบรรเทาตามอาการ เช่น ยาลดไข้ ได้แก่พาราเซตามอลไอบูโพรเฟนยาลดน้ำมูก ยาแก้ไอ ยาละลายเสมหะ เป็นต้นสำหรับอาการเสียงดังวี้ดๆ ที่ได้ยินมาจากในลำคอ หากเป็นโทนเสียงแหลม เสียงเล็ก คือเสียงที่เกิดจากหลอดลมขนาดเล็กในปอดหดเกร็ง เมื่ออากาศผ่านเข้าออกหลอดลมที่หดเกร็ง ซึ่งกลายเป็นช่องแคบๆ จะทำให้เกิดเป็นเสียงขึ้นมา หากเป็นโทนเสียงต่ำ เสียงใหญ่หยาบ จะเกิดจากหลอดลมขนาดใหญ่มีการหดเกร็งสาเหตุของการเกิดหลอดลมหดเกร็ง อาจเกิดจาก- โรคหอบหืดโดยอาจเกิดจากการเป็นโรคภูมิแพ้ซึ่งมักมีอาการหายใจเสียงดังวี้ดๆ หอบเหนื่อย แน่นหน้าอก หายใจไม่อิ่ม ไอ เมื่อสัมผัสสารก่อภูมิแพ้ เช่น ขนและสะเก็ดผิวหนังสัตว์เลี้ยง ไรฝุ่น สปอร์เชื้อรา เกสรดอกไม้ เป็นต้นหรือหอบหืดอาจเกิดจากการสัมผัสสารเคมีเช่นยาฆ่าแมลง สีสเปรย์ม ควันบุหรี่ หรือเกิดจากติดเชื้อไวรัสต่างๆ ที่ทำให้เกิดโรคทางเดินหายใจอย่างในกรณีของ ก็ได้- อาการแพ้รุนแรง (anaphylaxis) เช่นแพ้อาหาร ยา แมลงกัดต่อย อาการคือจะเกิดผื่นแดงตามผิวหนัง เป็นลมพิษ หนังตา ใบหน้าลิ้น ปาก หรือคอบวม คลื่นไส้ อาเจียน ปวดท้อง หรือท้องเสีย แน่นหน้าอก ความดันโลหิตลดต่ำ เป็นต้น- โรคปอดอุดกั้นเรื้อรัง (COPD) ได้แก่ หลอดลมอักเสบเรื้อรัง ถุงลมโป่งพอง มักจะมีประวัติอาการไอ มีเสมหะเรื้อรังมาก่อน และมีอาการเหนื่อยง่ายเวลาออกแรง- มีภาวะหัวใจล้มเหลว ปอดบวมน้ำเฉียบพลัน จะมีอาการหอบเหนื่อย หายใจลำบาก นอนราบไม่ได้ เท้าบวม เป็นต้นดังนั้นหาก ยังคงหายใจมีเสียงดังวี้ดๆ รวมกับอาการหอบเหนื่อย หรือไอมาก รู้สึกหายใจลำบาก หายใจไม่อิ่ม แน่นหน้าอก ควรไปพบแพทย์เพื่อรักษาด้วยการพ่นยาขยายหลอดลม และทานยาขยายหลอดลม เพื่อบรรเทาอาการค่ะ ขอให้อาการดีขึ้นไวไวนะคะ